CELEX: 62012TA0262
Language: sk
Date: 2014-09-18 00:00:00
Title: Vec T-262/12: Rozsudok Všeobecného súdu z  18. septembra 2014 – Central Bank of Iran/Rada ( „Spoločná zahraničná a bezpečnostná politika — Reštriktívne opatrenia prijaté voči Iránu s cieľom zabrániť šíreniu jadrových zbraní — Zmrazenie finančných prostriedkov — Žaloba o neplatnosť — Prekážka začatého konania — Povinnosť odôvodnenia — Právo na obhajobu“ )

3.11.2014   
            
            
               SK
            
            
               Úradný vestník Európskej únie
            
            
               C 388/11
            
         Rozsudok Všeobecného súdu z 18. septembra 2014 – Central Bank of Iran/Rada
   (Vec T-262/12) (1)
   
   ((„Spoločná zahraničná a bezpečnostná politika - Reštriktívne opatrenia prijaté voči Iránu s cieľom zabrániť šíreniu jadrových zbraní - Zmrazenie finančných prostriedkov - Žaloba o neplatnosť - Prekážka začatého konania - Povinnosť odôvodnenia - Právo na obhajobu“))
   2014/C 388/12
   Jazyk konania: angličtina
   
      Účastníci konania
   
   
      Žalobkyňa: Central Bank of Iran (Teherán, Irán) (v zastúpení: M. Lester, barrister)
   
      Žalovaná: Rada Európskej únie (v zastúpení: M. Bishop a V. Piessevaux, splnomocnení zástupcovia)
   
      Predmet veci
   
   V podstate návrh na zrušenie po prvé rozhodnutia Rady 2012/35/SZBP z 23. januára 2012, ktorým sa mení a dopĺňa rozhodnutie 2010/413/SZBP o reštriktívnych opatreniach voči Iránu (Ú. v. EÚ L 19, s. 22), a rozhodnutia Rady 2012/635/SZBP z 15. októbra 2012, ktorým sa mení a dopĺňa rozhodnutie 2010/413/SZBP o reštriktívnych opatreniach voči Iránu (Ú. v. EÚ L 282, s. 58), v rozsahu, v akom bolo na základe týchto aktov zapísané alebo po opätovnom preskúmaní ponechané meno žalobkyne na zozname nachádzajúcom sa v prílohe II rozhodnutia Rady 2010/413/SZBP z 26. júla 2010 o reštriktívnych opatreniach voči Iránu a o zrušení spoločnej pozície 2007/140/SZBP (Ú. v. EÚ L 195, s. 39), a po druhé nariadenia Rady (EÚ) č. 267/2012 z 23. marca 2012 o reštriktívnych opatreniach voči Iránu, ktorým sa zrušuje nariadenie (EÚ) č. 961/2010 (Ú. v. EÚ L 88, s. 1), a vykonávacieho nariadenia Rady (EÚ) č. 945/2012 z 15. októbra 2012, ktorým sa vykonáva nariadenie (EÚ) č. 267/2012 (Ú. v. EÚ L 282, s. 16), v rozsahu, v akom bolo na základe týchto aktov zapísané alebo po opätovnom preskúmaní ponechané meno žalobkyne na zozname nachádzajúcom sa v prílohe IX nariadenia č. 267/2012
   
      Výrok rozsudku
   
   
               1.
            
            
               Nariadenie Rady (EÚ) č. 267/2012 z 23. marca 2012 o reštriktívnych opatreniach voči Iránu, ktorým sa zrušuje nariadenie (EÚ) č. 961/2010 (Ú. v. EÚ L 88, s. 1), sa v rozsahu, v akom bolo na základe tohto aktu zapísané meno Central Bank of Iran do zoznamu nachádzajúceho sa v jeho prílohe IX, zrušuje.
            
         
               2.
            
            
               V zostávajúcej časti sa žaloba zamieta.
            
         
               3.
            
            
               Rada Európskej únie znáša polovicu vlastných trov konania a je povinná nahradiť polovicu trov konania, ktoré vynaložila Central Bank of Iran.
            
         
               4.
            
            
               Central Bank of Iran znáša polovicu vlastných trov konania a je povinná nahradiť polovicu trov konania, ktoré vynaložila Rada.
            
         
      (1)  Ú. v. EÚ C 243, 11.8.2012.